|  |
| --- |
| Valmierā |

|  |  |  |  |
| --- | --- | --- | --- |
| 03.07.2024 | | Nr. | 2.4.8.-1./637 |
|  | | | |
| Uz | 02.07.2024. | Nr. |  |

|  |  |
| --- | --- |
|  | **Siguldas Sporta skola** |
|  | ilze.ratniece@sigulda.lv |

|  |
| --- |
|  |
| **Par atzinumu bērnu nometnēm** |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Siguldas Sporta skolas (turpmāk – Nometnes organizētājs) 2024. gada 2. jūlija iesniegumus atzinuma saņemšanai bērnu diennakts nometnēm Salacgrīvas vidusskolā, Pērnavas ielā 31, Salacgrīvā, Limbažu novadā (turpmāk – Skola). Nometņu paredzētais norises laiks ir no 2024. gada 22. jūlija līdz 2024. gada 26. jūlijam un no 2024. gada 29. jūlija līdz 2024. gada 1. augustam.

Atbilstoši 2023. gada 5. septembra  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība”, *ja bērnu nometnes norises vietā kalendārā gada laikā ir veikta Inspekcijas pārbaude saskaņā ar attiecīgās jomas normatīvajiem aktiem, bērnu nometnes norises vietai vai objektam, kurā paredzēta nometnes norises vieta, Inspekcijas atzinums par nometnes darbības uzsākšanu nav nepieciešams.*

Informējam, ka Inspekcija 2024. gada 14. martā Skolā veica plānveida kontroli un 2024. gada 18. martā Skolai tika izsniegts kontroles akts Nr. 00123324. Aicinām Nometnes organizētāju vērsties pie Skolas, lai saņemtu un iepazītos ar 2024. gada 18. marta kontroles akta Nr. 00123324 kopiju.

Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības.

Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, Nometņu organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām ir jāuzrāda apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv).

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |